## Primjer broj 5- Obaveze

**Klasa 4: dugoročna rezervisanja i obaveze**

40 Dugoročna rezervisanja

41 Dugoročne obaveze

*42-Kratkoročne finansijske obaveze*

*43- Obaveze iz poslovanja*

*44-Obaveze iz specifičnih poslova*

*45-Obaveze po osnovu zarada i naknada zarada*

*46 Ostale obaveze*

*47-Obaveze za porez na dodatu vrijednost*

*48-Obaveze za ostale poreze, doprinose i druge dazbine*

*49-Pasivna vremenska razgraničenja*

### 5-1:

Stanje na relevantnim računima glavne knjige trgovinskog preduzeca “X“ u mjesecu februaru je sljedeće: Tekući račun 48.000€, Akcijski kapital po osnovu običnih akcija 45.000€ (45.000 običnih akcija), Dobavljači 5.000€, Zemljište 2.000€, Obaveze po osnovu obveznica 1.500€, Obaveze za PDV po izdatim fakturama (21%) 2,300€, Obaveze za PDV po izdatim fakturama (7%) je 4.000€, Kupci 2.000€

Prenijeti data stanja na račune glavne knjige, a zatim hronološki i sistematski proknjižiti sljedeće ekonomske promjene:

1. Poslovna banka nas obavještava da nam je odobrila namjenski dugoročni kredit za kupovinu opreme u vrijednosti 2.500.000€, sa rokom otplate 4 godine, uz godišnju kamatnu stopu 5%.
2. Prema fakturi br.2 nabavljena je mašina čija je kupovna vrijednost 2.024.000€, a iznos iskazanog PDV je 425.040€. Rok za plaćanje fakture je 8 dana. Obavezu prema dobavljaču izmirili smo iz odobrenog namjenskog dugoročnog kredita za osnovna sredstva (veza promjena 1).
3. Preduzeće je otkupilo 3.000 sopstvenih običnih akcija po nominalnoj vrijednosti. Sredstva za otkup akcija su obezbijeđena iz odobrenog kratkoročnog kredita poslovne banke (ugovor, izvod).
4. Poslovna banka nas obavještava da nam je odobrila nenamjenski dugoročni kredit od 20.000€ Sredstva su uplaćena na tekući račun (izvod).
5. Za izmirenje obaveze prema dobavljaču u iznosu od 5.000€ izdali smo mjenicu. Rok dospjeća mjenice je 50 dana, a godišnja kamata je 10%. Obračunati kamatu.
6. Prema izvodu poslovne banke:
7. iskupljena je mjenica na dan dospjeća;
8. isplaćene su obaveze po osnovu obveznica. Anuitetski kupon sadrži glavnicu u iznosu od 100€ i kamatu u iznosu od 25€:
9. uplaćen je avans od kupca za nabavku robe u iznosu 3,300 €. (izvod)
10. Na osnovu ugovora o cesiji preduzece je svoje potrazivanje prema kupcu „XX“ po fakturi br. 11 u iznosu od 500€, ustupilo dobavljaču, preduzeću „C“.
11. Izvršite knjizenje po PDV prijavi za mjesec februar.

**5-2:** Sljedeće pozicije svrstati u odgovorajuće skupine:

|  |  |  |
| --- | --- | --- |
| Naziv računa | Dugoročne obaveze | Kratkoročne obaveze  |
| Dio dugoročnog kredita koji dospijeva do godine dana  |  |  |
| Obaveze za porez na rezultat |  |  |
| Dobavljači u inostranstvu |  |  |
| Obaveze po osnovu zarada |  |  |
| Obaveze po osnovu PDV |  |  |
| Mjenične obaveze |  |  |
| Rezervisanja za troškove u garantnom roku |  |  |
| Obaveze koje se mogu konvertovati u kapital |  |  |